CELEX: 52002PC0028
Language: da
Date: 2002-01-24
Title: Forslag til Rådets afgørelse om fællesskabets holdning til nedsættelsen af et rådgivende paritetisk udvalg, hvorom der skal træffes afgørelse i det associeringsråd, der er nedsat ved europaaftalen mellem DE Europæiske Fællesskaber og Republikken Slovenien

Avis juridique important

|

52002PC0028

Forslag til Rådets afgørelse om fællesskabets holdning til nedsættelsen af et rådgivende paritetisk udvalg, hvorom der skal træffes afgørelse i det associeringsråd, der er nedsat ved europaaftalen mellem DE Europæiske Fællesskaber og Republikken Slovenien  /* KOM/2002/0028 endelig udg. - ACC 2002/0019 */  

Forslag til RÅDETS AFGØRELSE OM FÆLLESSKABETS HOLDNING TIL NEDSÆTTELSEN AF ET RÅDGIVENDE PARITETISK UDVALG, HVOROM DER SKAL TRÆFFES AFGØRELSE I DET ASSOCIERINGSRÅD, DER ER NEDSAT VED EUROPAAFTALEN MELLEM DE EUROPÆISKE FÆLLESSKABER OG REPUBLIKKEN SLOVENIEN(forelagt af Kommissionen)BEGRUNDELSE1. I artikel 115 i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden side, som trådte i kraft den 1. februar 1999, hedder det, at Associeringsrådet kan beslutte at nedsætte et særligt udvalg eller organ til at bistå det i udførelsen af sine opgaver.2. Selv om der i nævnte Europaaftale ikke udtrykkeligt er fastsat noget om oprettelse af et rådgivende organ for dialog mellem de to parters regionale og lokale myndigheder, foreslår Kommissionen, at Associeringsrådet som svar på den store interesse, begge parter har givet udtryk for, nedsætter et rådgivende paritetisk udvalg, der repræsenterer begge parters regionale og lokale myndigheder, der igen repræsenteres af Regionsudvalget for Fællesskabets vedkommende og Det Slovenske Forbindelsesudvalg for Samarbejdet med De Europæiske Fællesskabers Regionsudvalg for Republikken Sloveniens vedkommende.3. Det foreslåede rådgivende paritetiske udvalg skal være et forum for dialog og samarbejde mellem de regionale og lokale myndigheder i Det Europæiske Fællesskab og regionale og lokale myndigheder i Republikken Slovenien, hvilket kan bidrage væsentligt til udviklingen af forbindelserne mellem dem indbyrdes og til Europas integration. Dialogen og samarbejdet skal danne grundlag for det kommende arbejde med Regionsudvalget og for medlemskabet af Den Europæiske Union; dette vil gøre det lettere at udveksle oplysninger om aktuelle emner af gensidig interesse, især ved at give en aktuel oversigt over situationen omkring EU's regionalpolitik og tiltrædelsesprocessen, det vil fremme udvekslingen af oplysninger om den praktiske gennemførelse af nærhedsprincippet i hele samfundslivet på regionalt og lokalt plan, og det vil skabe grundlag for drøftelse af andre relevante anliggender, som den ene eller anden part måtte foreslå, efterhånden som de opstår i forbindelse med Europaaftalens gennemførelse og førtiltrædelsesstrategien. Associeringsrådet kan også høre det foreslåede rådgivende paritetiske udvalg, før det træffer beslutninger på områder af klar regional interesse. Det er dog stadig Associeringsrådet alene, der afgør, om udvalget skal høres.4. Nedsættelsen af det foreslåede rådgivende paritetiske udvalg vil ikke belaste Fællesskabets budget, da de slovenske deltagere afholder deres egne udgifter, og udgifterne på Fællesskabets side afholdes over Regionsudvalgets budget.5. Teksten til forslaget til en rådsafgørelse om den holdning, som Fællesskabet skal indtage i Associeringsrådet, jf. artikel 2, stk. 1, i Rådets og Kommissionens afgørelse af 21. december 1998 om indgåelse af ovennævnte Europaaftale, er vedlagt. Rådet anmodes om at vedtage denne tekst efter høring af Europa-Parlamentet.2002/0019 (ACC)Forslag til RÅDETS AFGØRELSE OM FÆLLESSKABETS HOLDNING TIL NEDSÆTTELSEN AF ET RÅDGIVENDE PARITETISK UDVALG, HVOROM DER SKAL TRÆFFES AFGØRELSE I DET ASSOCIERINGSRÅD, DER ER NEDSAT VED EUROPAAFTALEN MELLEM DE EUROPÆISKE FÆLLESSKABER OG REPUBLIKKEN SLOVENIENRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, traktaten om oprettelse af Det Europæiske Kul- og Stålfællesskab og traktaten om oprettelse af Det Europæiske Atomenergifællesskab (Euratom),under henvisning til artikel 300, stk. 2, andet og tredje led, i traktaten om oprettelse af Det Europæiske Fællesskab,under henvisning til artikel 2, stk. 1, i Rådets og Kommissionens afgørelse af 21. december 1998 om indgåelse af Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden side,under henvisning til forslag fra Kommissionen, ogud fra følgende betragtninger:(1) Artikel 115 i nævnte Europaaftale fastsætter, at Associeringsrådet kan beslutte at nedsætte et særligt udvalg eller organ til at bistå det i udførelsen af sine opgaver.(2) Dialog og samarbejde mellem regionale og lokale myndigheder i Den Europæiske Union og Republikken Slovenien kan bidrage væsentligt til den fuldstændige gennemførelse af Europaaftalen.(3) Et sådant samarbejde bør foregå mellem medlemmerne af De Europæiske Fællesskabers Regionsudvalg og Det Slovenske Forbindelsesudvalg for Samarbejdet med Regionsudvalget -TRUFFET FØLGENDE AFGØRELSE:Fællesskabets holdning i Associeringsrådet til nedsættelsen af et rådgivende paritetisk udvalg, der tilknyttes Associeringsrådet, som er oprettet ved artikel 110 i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden side, baseres på det udkast til afgørelse truffet af Associeringsrådet, der er knyttet som bilag til denne afgørelse.Udfærdiget i Bruxelles, denPå Rådets vegneFormand[...]BILAGAFGØRELSE NR. ..../..../2001 TRUFFET AF ASSOCIERINGSRÅDET MELLEM DE EUROPÆISKE FÆLLESSKABER OG DERES MEDLEMSSTATER PÅ DEN ENE SIDE OG REPUBLIKKEN SLOVENIEN PÅ DEN ANDEN SIDEom ændring af afgørelse nr. 1/99 om vedtagelse af Associeringsrådets forretningsorden ved nedsættelse af et rådgivende paritetisk udvalg mellem Regionsudvalget og Det Slovenske Forbindelsesudvalg for Samarbejdet med RegionsudvalgetASSOCIERINGSRÅDET HAR -under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden side [1], særlig artikel 115, og[1]  EFT L 51 af 26.2.1999, s. 3.ud fra følgende betragtninger:Dialog og samarbejde mellem regionale og lokale myndigheder i Det Europæiske Fællesskab og i Slovenien kan bidrage væsentligt til udviklingen af forbindelserne mellem dem indbyrdes og til Europas integration.Et sådant samarbejde bør foregå mellem Regionsudvalget på den ene side og Det Slovenske Forbindelsesudvalg for Samarbejdet med Regionsudvalget på den anden side ved nedsættelse af et rådgivende paritetisk udvalg.Dette betyder, at Associeringsrådets forretningsorden, der blev vedtaget ved afgørelse nr. 1/99, bør ændres i overensstemmelse hermed -TRUFFET FØLGENDE AFGØRELSE:Artikel 1Følgende artikler føjes til Associeringsrådets forretningsorden:"Artikel 18Der nedsættes et rådgivende paritetisk udvalg, i det følgende benævnt "Udvalget", som har til opgave at bistå Associeringsrådet i bestræbelserne for at fremme dialogen og samarbejdet mellem de regionale og lokale myndigheder i Det Europæiske Fællesskab og de regionale og lokale myndigheder i Slovenien. Dialogen og samarbejdet tager især sigte på følgende aspekter:1. De slovenske regioner og lokale myndigheder forberedes til arbejdet i forbindelse med det kommende medlemskab af Den Europæiske Union.2. De slovenske regioner og lokale myndigheder forberedes på deres deltagelse i Regionsudvalgets arbejde efter Republikken Sloveniens tiltrædelse.3. Der udveksles oplysninger om aktuelle emner af gensidig interesse, især om den aktuelle situation omkring EU's regionalpolitik og tiltrædelsesprocessen, og de slovenske regioner og lokale myndigheder forberedes til at deltage i denne politik.4. Der anspores til en multilateral, struktureret dialog mellem a) slovenske regioner og lokale myndigheder og b) regioner i EU-medlemsstaterne, også gennem netværksarbejde på specifikke områder, hvor direkte kontakter og samarbejde mellem regioner og lokale myndigheder i Slovenien og EU-medlemsstaterne viser sig at være det mest effektive middel til at løse særlige problemer.5. Der udveksles regelmæssigt oplysninger om mellemregionalt samarbejde mellem regionale og lokale myndigheder i Republikken Slovenien og medlemsstaterne.6. Inden for regionalpolitik og strukturinterventioner fremmes udveksling af erfaringer og viden mellem a) slovenske regioner og lokale myndigheder og b) regioner og lokale myndigheder i EU-medlemsstaterne, især knowhow og metoder til udarbejdelse af regionale og lokale udviklingsplaner og -strategier og den bedst mulige anvendelse af strukturfondene.7. De slovenske regionale og lokale myndigheder bistås gennem udveksling af oplysninger med den praktiske gennemførelse af nærhedsprincippet i hele samfundslivet på regionalt og lokalt plan.8. Der drøftes alle andre relevante emner, der måtte blive foreslået af den ene eller anden part, efterhånden som de måtte opstå i forbindelse med Europaaftalens gennemførelse og inden for rammerne af førtiltrædelsesstrategien.Artikel 19Udvalget består af seks repræsentanter for Regionsudvalget på den ene side og seks repræsentanter for Det Slovenske Forbindelsesudvalg for Samarbejdet med Regionsudvalget på den anden side. Samme antal suppleanter udpeges.Udvalget udfører sit arbejde efter høring af Associeringsrådet eller, når der skal skabes dialog mellem regionale og lokale myndigheder, på eget initiativ.Udvalget kan rette henstillinger til Associeringsrådet.Valget af medlemmer bygger på det princip, at Udvalget så nøjagtigt som muligt afspejler de forskellige niveauer af regionale og lokale myndigheder både i Det Europæiske Fællesskab og i Slovenien.Udvalget fastsætter selv sin forretningsorden.Udvalget træder sammen med mellemrum, som det selv fastsætter i sin forretningsorden.Udvalgets formandskab varetages i fællesskab af et medlem af Det Europæiske Fællesskabs Regionsudvalg og et medlem af Det Slovenske Forbindelsesudvalg for Samarbejdet med Regionsudvalget.Artikel 20Regionsudvalget på den ene side og Det Slovenske Forbindelsesudvalg for Samarbejdet med Regionsudvalget på den anden side afholder hver især de udgifter til personale, rejser og diæter samt post og telekommunikation, som deres deltagelse i Udvalgets møder indebærer.Udgifter i forbindelse med tolkning ved møder, oversættelse og reproduktion af dokumenter afholdes af Regionsudvalget, med undtagelse af udgifter til tolkning og oversættelse til eller fra slovensk, som afholdes af Det Slovenske Forbindelsesudvalg for Samarbejdet med Regionsudvalget.Andre udgifter i forbindelse med den materielle tilrettelæggelse af møderne afholdes af den part, der er vært for møderne."Artikel 2Denne afgørelse træder i kraft på den første dag i den anden måned efter dens vedtagelse.Udfærdiget i Bruxelles, denPå Associeringsrådets vegneFormandSekretærerneFor den slovenske partFor Det Europæiske Fællesskab